АҞӘА, мшаԥы 12 - Sputnik. Урыстәыла Афедералтә медико-биологиатә маҵзура (ФМБА) адырра ҟанаҵоит COVID-19 апрофилактикеи уи зхәышәтәуеи ахәшә "МИР-19" азы апатент шаиуз. Абри атәы аанацҳауеит РИА Новости.
"Роспатент Урыстәыла Афедералтә медико-биологиатә маҵзура Аҳәынҭқарратә ҭҵаарадырратә центр "Институт иммунологии" апатент анаҭеит акоронавирус SARS-CoV-2 аганахьала авирус ҿагыларатә ҟазшьа змоу, ФМБА ахада Вероника Скворцова лнапынҵала аус зыдуло ахәшә ҿыц "МИР-19", - аҳәоит адырраҭараҿы.
COVID-19 апрофилактикеи уи зхәышәтәуеи ахәшә иааркьаҿны "МИР-19" ахьӡуп (Малая Интерферирующая РНК). Иара ахархәара арҭоит аингалиациатә ма аинтраназалтә дкыларатә ҟазшьала.
АҞӘА, лаҵара 7 – Sputnik. Лугансктәи Жәлар рреспублика ахада Леонид Пасечник атәыла-хәдықәҵацәа рахь ааԥхьара ҟаиҵоит Минсктәи аиқәшаҳаҭрақәа реилагара иақәыӡбарц арҭаларц ҳәа аанацҳауеит РИА Новости.
"Агәра ганы сыҟоуп Берлини Парижи Киев иарааԥсеит ҳәа", - иҳәеит Пасечник иинтервиу аҿы. Иара иҳәеит Киев Минсктәи аиқәшаҳаҭрақәа реиҭахҩылаара аҽшазнашәо рымбошәа ҟарҵоит ҳәа.
"Аибашьра аинырратә цәаҳәахьы атехника хьанҭа Киев ишынанашьҭуазы ОБСЕ СММ рхаҭарнакцәа разгәаҭара иарбанзаалак хҳәаак арҭо смаҳаит. Убри аан ацәажәарақәа рацәан Воронежҟа аурыс танкқәа наган ҳәа. Иџьоушьаша акоуп", - ҳәа иҳәоит Пасечник.
Иара иажәақәа рыла, асеиԥш ахымҩаԥгашьа аимак аӡбареи аиқәшаҳаҭрақәа рыхәдықәҵареи рзы хәарҭара алам.
"Убри аан "нормандиатәи аԥшьба" аус ауеит. Ҳгәыӷуеит ахшыҩ аԥыжәара агап ҳәа. Иаҳҭахын атәыла-хәдықәҵацәа еиҳа қәыӷәӷәарақәак мҩаԥыргалар Минсктәи аиқәшаҳаҭрақәа ирызхьамԥшуа, еилазго аган ахь ала", - ҳәа иҳәеит иара.
Пасечник иазгәеиҭеит ЛЖәР шазыхиоу аиқәшаҳаҭрақәа иныҭкааны рықәныҟәара.
Минсктәи аинырратә гәыԥ 2014 шықәса раахыс х-документк рыдыркылахьеит – аимак адеескалациазы. Аха аинышәаразы аиқәшаҳаҭрақәа рышьҭахьгьы ари аҭыԥ аҿы ахысбыжьқәа шгац игоит.
Иара убас шәаԥхьар ҟалоит:
Путин Украина амчрақәа Донбасстәи аимак аҭышәныртәалараз рлагала ахәшьара аиҭеит
АҞӘА, лаҵара 6 – Sputnik. Урыстәыла алаҵа "Спутник Лайт" ашәҟәы иҭаргалеит ҳәа аанацҳауеит Урыстәылатәи аинвестициақәа рфонд.
Алаҵа аус адызулоз ишырҳәо ала, лаҵак азхоит аиммунтә ҭак ӷәӷәа аиуразы.
"80% процент иахысуеит хра амазаара", - ҳәа рҳәоит афонд аҿы.
РФПИ иазгәанаҭеит алаҵа хра амоуп ҳәа шышьақәыргылоу 2020 шықәса ԥхынҷкәын 5 инаркны 2021 шықәса мшаԥы 15 рҟынӡа "Спутник" адозак зауз урыстәылаа рырбагақәа рыла.
Алаҵа "Спутник Лайт" — алаҵа "Спутник V" актәи ахәҭоуп — ауаҩытәыҩса ирекомбинанттә аденовирустә вектор 26-тәи асеротип (rAd26) ауп.
Алаҵа ашәарҭадареи аиммунҟаҵареи рыҭҵаарақәа актәии аҩбатәии афазақәа ирылагеит 2021 шықәса ажьырныҳәамзазы. Абжьаратә еихшьаалақәа ҟарҵеит хәажәкыра 10 рзы.
Аҭҵаарақәа иаадырԥшит антиген-спецификатә IgG ацәеижьҿагылақәа 96,9% ишроуз алаҵа аныҟарҵа ашьҭахь 28-тәи амш азы.
Быжьнызқьҩык ауааԥсыра злахәу аклиникатә ҭҵаарақәа ахԥатәи рфаза мҩаԥысуеит Урыстәыла, ОАЕ, Гана уҳәа атәылақәа рҿы. Абжьаратә лкаақәа лаҵарамзазы ирзыԥшуп.
Аԥыза-министр ихаҭыԥуаҩ Татиана Голикова лажәақәа рыла, "лайт"-аверсиа (имариоу, иласу - аред.) "Спутник V" альтернативас иазыҟалоит. Агәабзиарахьчара аминистр Михаил Мурашко иазгәеиҭеит алаҵа аҭаҩра аколлективтә иммунитет арццакуеит ҳәа.
Иара иҳәеит "Спутник Лайт" ачымазара зхызгаз, убри аан ацәеижьҿагылақәа зыцәмаҷхаз ауаа ирзыҟарҵалар шауа.
АҞӘА, лаҵара 7 – Sputnik. Иҳаҩсыз уахыки-ҽнаки рыла COVID-19 рылоу ирыламу аилкааразы 334-ҩык атестқәа рзыҟаҵан, урҭ рахьтә 52-ҩык рцәа акоронавирус шалаз аадырԥшит ҳәа аанацҳауеит Ауааԥсыра COVID-19 рацәыхьчаразы аоперативтә штаб.
Абыржәтәи аамҭазы Гәдоуҭатәи араионтә хәышәтәырҭа хадаҿы ишьҭоуп 51-ҩык, урҭ рахьтә 45-ҩык акоронавирус адиагноз рзышьақәыргылоуп, рҭагылазаашьа бааԥсуп 26-ҩык, ибжьаратәуп - 20-ҩык.
Аҟәатәи аинфекциатә хәышәтәырҭаҿы ирхәышәтәуеит акоронавирус зцәа иалоу 37-ҩык апациентцәа, Очамчыра ирхәышәтәуеит 13-ҩык, Гагратәи ахәышәтәырҭаҿы - 21-ҩык, Тҟәарчалтәи ахәышәтәырҭаҿы - хәҩык апациентцәа.
Акоронавирус иазку ажәабжьқәа зегьы шәрыԥхьар ҟалоит абра>>